Il-Kummissjoni Ewropea - Stqarrija għall-istampa Unjoni aktar magħquda, aktar qawwija u aktar demokratika: Dikjarazzjoni Konġunta dwar il-prijoritajiet leġiżlattivi tal-UE għall-2018-2019 Brussell, I-14ta' dicembru 2017 Id-Dikjarazzjoni tistabbilixxi 31 proposta leġiżlattiva ġdida mressqa mill-Kummissjoni li se jingħataw trattament prijoritarju mill-Parlament u mill-Kunsill għall-adozzjoni jew għal progress sostanzjali sa ż- żmien tal-elezzjonijiet tal-Parlament Ewropew fl-2019. Il-President Juncker qal: "Mill-kampanja elettorali tiegħi fl-2014, jien insistejt li, taħt id-direzzjoni tiegħi, il-Kummissjoni Ewropea se tieħu azzjoni kbira fuq il-kwistjonijiet il-kbar li għandhom sinifikat għaċ-ċittadini tagħna, u se twassal ir-riżultati pożittivi li qed jistennew sa meta jintemm il-mandat tagħna fl-2019. Jien kuntent li nista' nkompli nqiegħed il-fiduċja tiegħi fil-Parlament Ewropew u l- Kunsill li huma l-alleati tagħna f'dan ix-xogħol. Id-Dikjarazzjoni Konġunta dwar il-prijoritajiet leġiżlattivi tal-UE hija l-wegħda tagħna ta' ebda wegħdiet fiergħa. Se jkun impenn li naħdmu b'mod intensiv għat- 18-il xahar li ġejjin biex jinstabu soluzzjonijiet konkreti għall-isfidi li qed taffaċċa l-Ewropa llum u li nibqgħu uniti fl-interessi tal-Ewropej." Huma u jiffirmaw id-Dikjarazzjoni Konġunta tal-lum, il-Presidenti tat-tliet Istituzzjonijiet tal-UE qablu li jwasslu aġenda pożittiva għal Unjoni aktar inklużiva u aktar magħquda u li jħejju qafas finanzjarju ġdid għas-snin wara l-2020 li se jiżgura l-bilanċ ġust bejn il-politiki tal-UE fl-interess taċ-ċittadini. Id-Dikjarazzjoni Konġunta tistabbilixxi seba' oqsma ta' prijorità: Protezzjoni aħjar għas-sigurtà taċ-ċittadini; Riforma u żvilupp tal-politika tagħna dwar il-migrazzjoni fi spirtu ta' responsabbiltà u solidarjetà; Spinta ġdida għall-impjiegi, it-tkabbir u l-investiment; Indirizzar tad-dimensjoni soċjali tal-Unjoni Ewropea; Twettiq tal-impenn tagħna li nimplimentaw Suq Uniku Diġitali konness; Twettiq tal-għan tagħna ta' Unjoni tal-Enerġija ambizzjuża u politika progressiva dwar it- tibdil fil-klima; kif ukoll Iktar żvilupp tal-leġittimità demokratika fil-livell tal-UE. Barra minn hekk, it-tliet Presidenti qablu li jsegwu l-impenn għal valuri komuni Ewropej, id- demokrazija u l-istat tad-dritt; jaħdmu għal politika kummerċjali robusta, miftuħa u ġusta; jindirizzaw il-frodi tat-taxxa, l-evażjoni tat-taxxa u l-evitar tat-taxxa; jiżguraw il-protezzjoni soċjali u d-drittijiet soċjali kif stabbilit fil-Pilastru tad-Drittijiet Soċjali; jikkontribwixxu għall-istabbiltà, is-sigurtà u l-paċi; u jiżguraw livell għoli ta' protezzjoni tad-dejta, drittijiet diġitali u standards etiċi fl- intelliġenza artifiċjali u r-robotika. Fl-aħħar nett, il-Presidenti tat-tliet Istituzzjonijiet jaqblu wkoll li jkomplu l-ħidma fuq il-proposti pendenti kollha mid-Dikjarazzjoni Konġunta tal-2017, kif ukoll jitrattaw il-proposti leġiżlattivi stabbiliti fil-Programm ta' Ħidma tal-Kummissjoni għall-2018. Kuntest Fil-15 ta' Marzu 2016, it-tliet Istituzzjonijiet Ewropej qablu dwar Ftehim Interistituzzjonali (FII) dwar it- Tfassil Aħjar tal-Liġijiet, skont proposta tal-Kummissjoni Ewropea ippreżentata fl-Aġenda għal Regolamentazzjoni Aħjar ta' Mejju 2015. Dan il-Ftehim Interistituzzjonali wassal għal bidliet matul iċ- ċiklu kollu tat-tfassil tal-politika, mill-konsultazzjonjiet u l-valutazzjoni tal-impatt għall-adozzjoni, l- implimentazzjoni u l-evalwazzjoni tal-leġiżlazzjoni tal-UE. Skont il-Ftehim Interistituzzjonali, l- Istituzzjonijiet għandhom jaqblu dwar is-suġġetti ewlenin li għandhom jingħataw prijorità mill- leġiżlaturi, inkluż eżerċizzji ta' simplifikazzjoni għal liġijiet eżistenti. Kull sena, il-Kunsill, il-Parlament u l-Kummissjoni issa qed jiddiskutu l-prijoritajiet leġiżlattivi tal-UE u jaqblu flimkien dwar l-ikbar prijoritajiet tagħhom għas-sena li ġejja, li huma stabbiliti f'Dikjarazzjoni Konġunta annwali. Dan jippermettilhom jaħdmu aktar mill-qrib flimkien biex jindirizzaw l-isfidi l-kbar li L-ewwel Dikjarazzjoni Konġunta ġiet iffirmata f'Diċembru 2016. Għal Aktar Informazzjoni Dikjarazzjoni Konġunta dwar il-prijoritajiet leġiżlattivi tal-UE għall-2018 Ftehim interistituzzjonali dwar it-Tfassil Aħjar tal-Liġijiet L-Aġenda għal Regolamentazzjoni Aħjar Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Unjoni_aktar_mag_quda__aktar_qawwija_u_aktar_demokratika__Dikjarazzjoni_Kon_unta_dwar_il-prijoritajiet_le_i_lattivi_tal-UE_g_all-2018-2019.pdf